section_heading: Straško (HIAV)
paragraph_text: thumb|250px|Oklopni transporter "Torpedo" zvani "Straško M- 91" izložen u [[Muzejska zbirka naoružanja Domovinskog rata|Muzejskoj zbirci naoružanja Domovinskog rata u Turnju]] Ova serija oklopnjaka, popularno nazvanih Straško, izrađena je po narudžbi Zbora narodne garde. Izrađivani su u riječkom Torpedu, a kao osnova je poslužilo podvozje rovokopača GTR 75A s motorom snage 70 KS. Ova je oklopnjak bio zamišljen kao transporter ali i borbeno vozilo. Oznaka koju je nosio je bila HIAV što je bila kratica za Hrvatsko Inžinjerijsko Antiterorističko Vozilo. Okretna je kupola bila opremljena protuzrakoplovnim topom 20 mm, teškim mitraljezom Browning 12,7 mm ili bestrzajnim topom 82 mm. Osim borbenim djelovanjima, bio je namijenjen i rušenju raznih zapreka s obzirom na to da je prilikom izrade zadržana prednja žlica. Osim vozača i ciljača, ovaj je oklopnjak mogao prevoziti do 6 osoba. Sudbina većine ovih vozila nije poznata.